Babelscape/SREDFM huggingface dataset:
GNU C βιβλιοθήκη

thumb|300px|GNU C βιβλιοθήκη
Η βιβλιοθήκη GNU C, ή glibc, είναι η υλοποίηση της πρότυπης βιβλιοθήκης της γλώσσας προγραμματισμού C του εγχειρήματος GNU. Αποτελεί ελεύθερο λογισμικό και διατίθεται υπό την άδεια GNU GPL. Ο επικεφαλής συντήρησής της είναι ο Ούλριχ Ντρέπερ (Ulrich Drepper).

Πέρα από την παροχή της λειτουργικότητας που απαιτείται από τα πρότυπα Unix98, Single UNIX Specification, POSIX (1c, 1d, και 1j) και μέρους της λειτουργικότητας που απαιτείται από
το πρότυπο C99 ISO, η Glibc περιέχει και επεκτάσεις που θεωρήθηκαν απαραίτητες κατά την ανάπτυξη του λογισμικού GNU.

Η Glibc χρησιμοποιείται σε συστήματα με διάφορους πυρήνες και αρχιτεκτονικές. Η πιο κοινή της χρήση είναι στο Linux σε αρχιτεκτονική x86, αλλά στο επισήμως υποστηριζόμενο υλικό περιλαμβάνονται επίσης και οι ακόλουθες αρχιτεκτονικές: Motorola 680x0, DEC Alpha, PowerPC, ARM, ETRAX CRIS, MIPS, s390, και SPARC. Επισήμως υποστηρίζει τα λειτουργικά συστήματα Hurd και Linux, ενώ τροποποιημένες εκδόσεις της εκτελούνται στους πυρήνες FreeBSD και NetBSD (στους οποίους βασίζονται οι πλατφόρμες GNU/kFreeBSD και GNU/kNetBSD αντιστοίχως). Χρησιμοποιείται τέλος, σε τροποποιημένη μορφή, ως η "libroot" του BeOS και συνεπώς του Haiku.
Χοσέ Λουίς Ροδρίγκεθ Θαπατέρο

Ο Χοσέ Λουίς Ροδρίγκεθ Θαπατέρο ("José Luis Rodríguez Zapatero", 1960-) είναι Ισπανός πολιτικός, μέλος του Ισπανικού Σοσιαλιστικού Εργατικού Κόμματος. Ήταν πρωθυπουργός της Ισπανίας από τις 16 Απριλίου του 2004 έως τις 21 Δεκεμβρίου του 2011.
Θεοδόσιος Ζυγομαλάς

Ο Θεοδόσιος Ζυγομαλάς (1544 - 1607) ήταν λόγιος, φιλόλογος, κωδικογράφος και αξιωματούχος του Οικουμενικού Πατριαρχείου.
Γκαγκαουζία

Η Αυτόνομη επαρχία της Γκαγκαουζίας, ή απλώς Γκαγκαουζία, όπως είναι επίσης γνωστή, είναι μια περιοχή που βρίσκεται στη νότια Μολδαβία. Κήρυξε την αυτoνομία της στις 23 Απριλίου 1994, όπου και της εκχωρήθηκε ειδικό συνταγματικό καθεστώς, γεγονός που έθεσε τέλος στη διένεξη μεταξύ των Γκαγκαούζων αυτονομιστών και της κεντρικής διοίκησης της Μολδαβίας.
Τιβέριος Κλαύδιος Νάρκισσος

Ο Τιβέριος Κλαύδιος Νάρκισσος ήταν Ρωμαίος μεγιστάνας που το όνομά του έμεινε στην Ιστορία ως ταυτόσημο της φιλαργυρίας. Απελευθερωμένος δούλος από τον Ρωμαίο Αυτοκράτορα Κλαύδιο και ευνούχος (κατά τον Ιουβενάλη) ο Νάρκισσος υπηρέτησε το υπέρμετρο πάθος του, της φιλαργυρίας, όσο κανένας άλλος στην ιστορία της Ρωμαϊκής Αυτοκρατορίας.

Αναλαμβάνοντας το έργο της αποξήρανσης της λίμνης του Φοκίνου καθώς και τα έργα στο λιμάνι της Όστιας λέγεται ότι πλήρωσε πολύ πενιχρά τους 30.000 εργάτες που απασχολούσε. Εξ αυτών δε, αλλά και άλλων παρόμοιων έργων απέκτησε μυθώδη πλούτη, ανερχόμενα κατά τον Δίωνα τον Κάσιο σε 400.000.000 σηστέρτια. Αφού κατάφερε και έγινε Γραμματεύς του Κλαύδιου άσκησε μεγάλη σ΄ αυτόν επιρροή προκαλώντας τον θάνατο της Μεσσαλίνας της οποίας προηγουμένως υπήρξε φίλος και σύμβουλος. Φονεύθηκε μόλις ο Νέρων ανήλθε στο θρόνο (54 μ.Χ.) μετά από εισήγηση της Αγριπίνας επειδή είχε προσπαθήσει να ματαιώσει τον γάμο της με τον Κλαύδιο, μετά τον θάνατο της Μεσαλίνας.

Ναρκισσος
Γιώργος Μουφλουζέλης

Ο Γιώργος Μουφλουζέλης (Μυτιλήνη, 1912 - 4 Αυγούστου 1991), ήταν Έλληνας τραγουδιστής του ρεμπέτικου.
Βίκτορ Γιανουκόβιτς

μικρογραφία|Ο Βίκτορ Γιανουκόβιτς
Ο Βίκτορ Φεντορόβιτς Γιανουκόβιτς (Ουκρανικά: "Віктор Федорович Янукович" Ρωσικά:"Виктор Фёдорович Янукович", γεννημένος στις 9 Ιουλίου 1950) είναι Ουκρανός πολιτικός, που διετέλεσε Πρόεδρος της Ουκρανικής Δημοκρατίας από τον Φεβρουάριο του 2010 μέχρι τον Φεβρουάριο του 2014, ύστερα από την αποπομπή του επέλεξε το Κοινοβούλιο της Ουκρανίας. Ο ίδιος θεωρεί ακόμα ότι κατέχει το αξίωμα του Προέδρου της Ουκρανίας, καθώς δεν πραγματοποιήθηκε αντικατάστασή του όπως προβλεπόταν από το σύνταγμα της χώρας. Στο παρελθόν είχε υπηρετήσει και ως πρωθυπουργός της Ουκρανίας από το Νοέμβριο του 2002 εώς τον Ιανουάριο του 2005, καθώς και από τον Αύγουστο του 2006 εώς και τον Δεκέμβριο του 2007.

Ο Γιανουκόβιτς υπηρέτησε, επίσης, ως Κυβερνήτης της Περιφέρειας Ντόνετσκ από το 1997 έως το 2002. Το 2004, ύστερα από την πρώτη του περίοδο ως Πρωθυπουργός, συμμετείχε στις προεδρικές εκλογές για την ανάδειξη του αντικαταστάτη του απερχόμενου Προέδρου Λεονίντ Κούτσμα. Οι καταγγελίες νοθείας υπέρ του Γιανουκόβιτς κατά την εκλογική διαδικασία οδήγησαν στην Πορτοκαλί Επανάσταση, το τέλος της οποίας βρήκε νέο Πρόεδρο της χώρας τον αντίπαλό του, Βίκτορ Γιούστσενκο. Ο Γιανουκόβιτς συνέχισε να διοικεί το κόμμα του, το Κόμμα των Περιφερειών, και κατάφερε να αναδειχθεί ξανά, για δεύτερη φορά, Πρωθυπουργός μεταξύ του 2006 και του 2007 υπό τον πρόεδρο Γιούστσενκο. Το 2007 τον διαδέχθηκε στη θέση η Γιούλια Τιμοσένκο. Στις 3 Μαρτίου 2010, ο Γιανουκόβιτς μετέφερε την ηγεσία του κόμματος στον Μικόλα Αζάροβ.

Ο Γιανουκόβιτς έλαβε ξανά μέρος στις Προεδρικές Εκλογές του 2010. Κέρδισε τις περισσότερες ψήφους στον πρώτο γύρο, τον Ιανουάριο του 2010, και αντιμετώπισε την Τιμοσένκο στο δεύτερο γύρο των εκλογών. Ο Γιανουκόβιτς κέρδισε και τον δεύτερο γύρο με 48,95% των ψήφων έναντι 45,47% της Τιμοσένκο και ανεδείχθη νέος Πρόεδρος της Ουκρανίας τον Φεβρουάριο του 2010.

Τον Νοέμβριο του 2013 ο Γιανουκόβιτς απέρριψε τη συμφωνία σύνδεσης της Ουκρανίας με την Ευρωπαϊκή Ένωση, υπέρ μιας νέας δανειακής συμφωνίας διάσωσης με τη Ρωσία και στενότερες σχέσεις μεταξύ των δύο χωρών. Η απόφαση του οδήγησε στη διαμαρτυρία των φίλο-ευρωπαϊστών Ουκρανών, μέσω μαζικών διαδηλώσεων με επίκεντρο την πλατεία Ανεξαρτησίας στο Κίεβο, οι οποίες έγιναν γνωστές με τον όρο "Euromaidan". Στους μήνες που ακολούθησαν, με συνεχείς προσπάθειες καταστολής των διαδηλωτών από την Αστυνομία της χώρας, οι διαδηλώσει μετατράπηκαν σε φονικές συγκρούσεις με δεκάδες Ουκρανών να χάνουν τη ζωή τους. Τα γεγονότα οδήγησαν στην αντισυνταγματική καθαίρεσή του Γιανουκόβιτς από το αξίωμα του Προέδρου, στις 22 Φεβρουαρίου 2014.
Τρομπέτα

thumb|350px|right|Τρομπέτα
Η τρομπέτα είναι αερόσφωνο μουσικό όργανο με μεταλλικό επιστόμιο σε σχήμα κούπας, που ανήκει στην οικογένεια των χάλκινων πνευστών. 

Στην αρχική μορφή της, ως σάλπιγγα, από τους αρχαίους Έλληνες, ήταν γνωστή στους Αιγυπτίους, στους Εβραίους και τους Ρωμαίους, φτιαγμένη αρχικά από ξύλο, αργότερα από μέταλλο (μπρούντζο, ασήμι) και τέλος (όπως και σήμερα) από χαλκό. Αποτελούνταν από ένα μακρύ σωλήνα σε διάφορα μήκη που από το τέλος του 1ου μ.Χ. αιώνα και μετά φάρδυνε, καταλήγοντας σε μια μετρίου μεγέθους καμπάνα.

Καθώς παρέμενε η αδυναμία του οργάνου να παράγει όλες τις νότες της κλίμακας, από τα τέλη του 18ου αιώνα επιχειρήθηκε η εισαγωγή μηχανισμού που θα βοηθούσε στην παραγωγή όλων των φθόγγων. Στις αρχές του 19ου αιώνα εισήχθησαν τα "έμβολα", στην αρχή δύο, έπειτα τρία και τέσσερα, που επέτρεψαν την εκτέλεση όλων των χρωματικών ήχων μιας κλίμακας. Από εκεί και ύστερα, ονομάζεται "τρομπέτα με έμβολα", σε διάκριση από την παλαιότερη "φυσική τρομπέτα". 

Ως στρατιωτικό μουσικό όργανο εισήχθη στην ορχήστρα στις αρχές του 17ου αιώνα, όμως περισσότερο γνωστή έγινε στη διάρκεια του 19ου αιώνα. Έχει διαπεραστική και λαμπερή τονική χροιά και μεγάλες τεχνικές δυνατότητες. Η ανάπτυξη της δεξιοτεχνίας στον χειρισμό της έχει κάνει πολλούς συνθέτες να τη χρησιμοποιήσουν ως μελωδικό όργανο ίδιας ευκινησίας με τα ξύλινα πνευστά και έτσι η τρομπέτα θεωρείται σήμερα δημοφιλέστατο όργανο ορχήστρας και συγκροτήματος, ιδίως στην παραδοσιακή μουσική της Μακεδονίας και της Λαμίας , καθώς και τη μουσική τζαζ και σκα.
Γκόλφω Μπίνη

Η Γκόλφω Μπίνη (1904 - 8 Δεκεμβρίου 1989) ήταν Ελληνίδα ηθοποιός.
Ελένη Χαλκούση

Η Ελένη Χαλκούση (Κωνσταντινούπολη, 17 Φεβρουαρίου 1901 – Αθήνα, 28 Μαρτίου 1993) ήταν σπουδαία Ελληνίδα ηθοποιός, χρονογράφος και μεταφράστρια θεατρικών έργων.
Ορέστης Μακρής

Ο Ορέστης Μακρής (Χαλκίδα, 30 Σεπτεμβρίου 1898 - Αθήνα, 29 Ιανουαρίου 1975) ήταν Έλληνας ηθοποιός του θεάτρου και του κινηματογράφου και τενόρος της οπερέτας.
Ζακ Σιράκ

Ο Ζακ Σιράκ (γαλλικά: "Jacques Chirac", Παρίσι, 29 Νοεμβρίου 1932 - 26 Σεπτεμβρίου 2019) ήταν Γάλλος πολιτικός και πρώην Πρόεδρος της Γαλλικής Δημοκρατίας. Φοίτησε στην «Εθνική Σχολή Διοίκησης» ("École nationale d'administration - ENA"), ξεκίνησε την καριέρα του ως υπάλληλος στο Ελεγκτικό Συνέδριο.
Τσούκερο

O Τζούκερο ("Zucchero", 25 Σεπτεμβρίου 1955) είναι Ιταλός τραγουδιστής της ροκ. Γεννήθηκε ως "Adelmo Fornaciari" στη Ρέτζιο Εμίλια "(Reggio Emilia)" και είναι γνωστός διεθνώς για την επιτυχία του "Senza Una Donna", ντουέτο με τον Paul Young το 1991.

Ξεκίνησε τη μουσική του καριέρα το 1970 και το πρώτο του album κυκλοφόρησε το 1983. Τραγουδάει στα ιταλικά, ισπανικά και αγγλικά, με γνωστά ντουέτα με τους Τζο Κόκερ, Μάιλς Ντέιβις, Πωλ Γιάνγκ, Στινγκ, Λουτσιάνο Παβαρόττι, Τομ Τζόουνς, Τζώνυ Χάλινταιη.
Έκανε μεγάλες επιτυχίες στην Ευρώπη με τραγούδια, όπως "Il Volo", "Cosi Celeste", "Baila (sexy thing), Diamante" 
και "Wonderful World" (με τον Έρικ Κλάπτον).

Το 2005, ο Τσούκερο έλαβε μέρος στις συναυλίες του Live 8 σε Ρώμη και Παρίσι.
Μήδεια

Στην ελληνική μυθολογία, η Μήδεια είναι κόρη του βασιλιά της Κολχίδας Αιήτη και της Ωκεανίδας Ιδυίας ή Εκάτης. Από τη θεία της, Κίρκη, είχε μάθει την τέχνη της μαγείας, την οποία χρησιμοποιούσε σ' όλη τη ζωή της.
Χαλίφα μπιν Ζαγέντ αλ Ναχαγιάν

Ο Χαλίφα μπιν Ζαγέντ αλ Ναχαγιάν (1948-) είναι ο πρόεδρος των Ηνωμένων Αραβικών Εμιράτων από το 2004. Έγινε αρχηγός κράτους στις 3 Νοεμβρίου 2004, αντικαθιστώντας τον πατέρα του, Ζαγέντ μπιν Σουλτάν Αλ Ναχαιάν (Zayed bin Sultan Al Nahayan), ο οποίος είχε πεθάνει νωρίτερα. Είναι επίσης κληρονομικός Εμίρης και κυβερνήτης του Άμπου Ντάμπι. Ο Χαλίφα έγινε αντιπρόεδρος της κυβερνήσεως το 1971. Επανεξελέγη πρόεδρος της χώρας το 2019.
Μαρκ Σαγκάλ

O Μαρκ Σαγκάλ (ρωσική γλώσσα: Марк Шага́л, πραγματικό όνομα: "Мовша Хацкелевич Шагал", 7 Ιουλίου 1887 – 28 Μαρτίου 1985) ήταν Ρώσος ζωγράφος εβραϊκής καταγωγής. Θεωρείται ένας από τους μείζονες καλλιτέχνες της μοντέρνας τέχνης.
Γρηγόρης Βαλτινός

Ο Γρηγόρης Βαλτινός (7 Αυγούστου 1955) είναι Έλληνας ηθοποιός. Το πραγματικό του επώνυμο είναι Ιωακειμίδης.
Βιτσέντζο Σκαμότσι

Ο Βιτσέντσο Σκαμότσι (2 Σεπτεμβρίου 1548 – 7 Αυγούστου 1616) ήταν Ιταλός αρχιτέκτονας και συγγραφέας έργων για την αρχιτεκτονική. Το 1581 πήγε στη Βενετία.
thumb|Μνημείο για Βιτσέντζο Σκαμότσι
Το σπουδαιότερο έργο του, η "«Παγκόσμια Ιστορία της Αρχιτεκτονικής»", εκδόθηκε το 1615.


Κατηγορία:Ιταλοί αρχιτέκτονες
Κατηγορία:Ιταλοί ιστορικοί
Κατηγορία:Ιταλοί συγγραφείς
Αιτωλικό

Το Αιτωλικό, κωμόπολη, καλούμενη και μικρή Βενετία της Ελλάδας, είναι δημοτική ενότητα του δήμου Μεσολογγίου, με πληθυσμό 5.349 κατοίκους, δέκα χιλιόμετρα βορειοδυτικά του Μεσολογγίου. Η πόλη του Αιτωλικού είναι ανεπτυγμένη σ’ ένα μικρό νησάκι ριζωμένο στο νερό στο μέσον περίπου της λιμνοθάλασσας Αιτωλικού-Μεσολογγίου. Συνδέεται ανατολικά και δυτικά με την ξηρά με δύο πέτρινα τοξοτά γεφύρια αρχικού μήκους περίπου 300 μέτρων το καθένα.
Νίκος Τσιφόρος

O Νίκος Τσιφόρος (Αλεξάνδρεια Αιγύπτου, 27 Αυγούστου 1909 - Αθήνα, 6 Αυγούστου 1970) ήταν Έλληνας συγγραφέας, σεναριογράφος, δημοσιογράφος και σκηνοθέτης.
Όλιβερ Χάρντι

thumb|225px|Ο Όλιβερ Χάρντι
Ο Όλιβερ Χάρντι ("Oliver Hardy", 18 Ιανουαρίου 1892 - 7 Αυγούστου 1957) ήταν Αμερικανός ηθοποιός, γνωστός ως ο "Χοντρός" του κωμικού διδύμου Χοντρός και Λιγνός.
Σταύρος Φρυγανάς

Ο Σταύρος Φρυγανάς (Αθήνα 1906 - Μάλαγα 7 Αυγούστου 1996) ήταν Έλληνας σκακιστής και ο πρώτος ανεπίσημος πρωταθλητής Ελλάδαςστο σκάκι (1935) και Πρόεδρος της ΕΣΟ ως το 1957. 

Ο Φρυγανάς ζούσε κυρίως εκτός Ελλάδας και το 1925 και το 1931 αντιμετώπισε τον Εμμάνουελ Λάσκερ σε φιλικές παρτίδες. Είναι ο πρώτος Έλληνας που έφερε δύο σκακιστικά ρολόγια στην Ελλάδα τα οποία χρησιμοποιήθηκαν στο πρώτο επίσημο πρωτάθλημα του 1947. Διετέλεσε πρόεδρος της ΕΣΟ μέχρι το 1957.
Σταθμός Παιανία-Κάντζα

Ο Σταθμός Παιανία-Κάντζα είναι σιδηροδρομικός σταθμός που εξυπηρετεί το Δήμο Παιανίας και την Κάντζα. Ένα τμήμα των αποβαθρών του εξυπηρετεί τους συρμούς του Προαστιακού και άλλο τμήμα τους συρμούς της Γραμμής 3 του Μετρό. Ο σταθμός βρίσκεται στην επιφάνεια του εδάφους, σε νησίδα στην 16η έξοδο της Αττικής Οδού. Δεν πρέπει να συγχέεται με τον παλαιό Σιδηροδρομικό Σταθμό Κάντζας των Σιδηροδρόμων Αττικής, ο οποίος βρισκόταν δυτικά του σημερινού σταθμού.

Τα εγκαίνια του σταθμού έγιναν στις 30 Ιουλίου 2004, λίγο πριν από την έναρξη των Ολυμπιακών Αγώνων της Αθήνας. Ήταν γνωστός απλά ως "Κάντζα" και απέκτησε το σημερινό του όνομα το 2005. Αρχικά εξυπηρετείτο μόνο από τον Προαστιακό με συρμούς πετρελαίου. Από τις 10 Ιουλίου του 2006 ξεκίνησε να εξυπηρετείται και από τους συρμούς του Μετρό.μικρογραφία|Οι σιδηροδρομικοί σταθμοί προς Αεροδρόμιο, είναι τοποθετημένοι ανάμεσα στην Αττική Οδό.
Σταθμός Κορωπί

Ο Σταθμός Κορωπί είναι σταθμός που εξυπηρετεί τον Δήμο Κρωπίας. Ένα τμήμα των αποβαθρών του εξυπηρετεί τους συρμούς του Προαστιακού και άλλο τμήμα τους συρμούς της Γραμμής 3 του Μετρό. 

Ο σταθμός βρίσκεται στην επιφάνεια του εδάφους, στην νησίδα της Αττικής Οδού, στην διασταύρωση της με την Λεωφόρο Παιανίας–Μαρκόπουλου. Δεν πρέπει να συγχέεται με τον παλαιό Σιδηροδρομικό Σταθμό Κορωπίου των Σιδηροδρόμων Αττικής, ο οποίος βρισκόταν νοτιοδυτικά του σημερινού σταθμού.

Τα εγκαίνια του σταθμού έγιναν στις 30 Ιουλίου 2004, λίγο πριν από την έναρξη των Ολυμπιακών Αγώνων της Αθήνας. Αρχικά εξυπηρετείτο μόνο από τον Προαστιακό με συρμούς πετρελαίου. Από τις 10 Ιουλίου 2006 ξεκίνησε να εξυπηρετείται και από τους συρμούς του Μετρό.

Οι επιβάτες του σταθμού αναφέρουν συχνά προβλήματα με τη συντήρηση των ηλεκτρομηχανικών εγκαταστάσεων και διαμαρτύρονται για την έντονη ηχορρύπανση απο τα διερχόμενα αυτοκίνητα.
Τζαμί

Το τζαμί του Σουλτάν Αχμέτ, γνωστό και σαν [[Μπλε Τζαμί]], στην Κωνσταντινούπολη.

Το τζαμί (η λέξη προέρχεται από τα τουρκικά "cami") ή τέμενος, στα ("μαστζίντ"), είναι ο τόπος λατρείας των Μουσουλμάνων. Όλα τα τζαμιά είναι προσανατολισμένα προς την Κάαμπα της Μέκκας. Από το τζαμί γίνεται πρόσκληση ("αντάν") πέντε φορές την ημέρα, για να υπενθυμίσει στους πιστούς ότι έφτασε η ώρα της προσευχής. Όποιος έχει τη δυνατότητα, έχει δηλαδή χρόνο ή δεν δουλεύει, πρέπει να πάει στο τζαμί για να προσευχηθεί: αυτό στη μουσουλμανική θρησκεία θεωρείται καλύτερο απ' το να προσεύχεται κανείς μόνος του. Όσοι δεν έχουν χρόνο ή τη δυνατότητα, μπορούν να προσευχηθούν στο σπίτι τους ή σε κάποιο χώρο εκτός τζαμιού, με μικρή προετοιμασία. Η επίσημη μέρα λατρείας για το Ισλάμ είναι η Παρασκευή, οπότε οι άντρες μουσουλμάνοι (όχι όμως και οι γυναίκες) είναι υποχρεωμένοι να πάνε στο τζαμί για να προσευχηθούν. Στο τζαμί διαβάζονται και οι «ευχές» προς κάποιον νεκρό πριν την ταφή του.

Δεν υπάρχει καθορισμένος τύπος Τζαμιού, γι΄ αυτό και διαφέρουν μεταξύ τους κατά ρυθμό, μέγεθος κ.λπ. Κοινό πάντως σε όλα τα Τζαμιά είναι η κεντρική τετράγωνη αίθουσα όπου οι πιστοί παρατάσσονται σε σειρές με το μέτωπο προς της Μέκκα, γι αυτό και η είσοδος σ΄ αυτά είναι σε αντίθετη διεύθυνση. Μέσα στο Τζαμί δεν υπάρχουν αγιογραφίες ούτε αγάλματα (απαγορεύονται στο Ισλάμ) και αντ΄ αυτών φέρονται σε περικαλλή πλαίσια ρήσεις από το Κοράνι. Επίσης μέσα σε κάθε τζαμί ξεχωρίζουν το "μιχράμπ", είδος ιερού που βρίσκεται επί έδρας λεγόμενης "μινμπάρ", τύπου άμβωνα ή δεσποτικού που στέκεται ο Ιμάμης. Το δε δάπεδο είναι καλυμμένο με τάπητες. Δεν υφίστανται καθίσματα και ούτε γίνεται χρήση κεριών. Οι πιστοί πριν την είσοδό τους στο τζαμί οφείλουν να βγάλουν τα υποδήματά τους και να πλύνουν τα πόδια τους, τα χέρια και το πρόσωπό τους, σε ειδικό χώρο έξω από το Τζαμί.
Σλάβοι

thumb|300px|right|Τα σημερινά σλαβικά κράτη
thumb|300px|right|Οι Σλάβοι στην Ευρώπη κατά το 650
Οι Σλάβοι είναι η μεγαλύτερη ινδοευρωπαϊκή εθνογλωσσική ομάδα της Ευρώπης. Είναι γηγενείς στην Κεντρική, την Ανατολική, τη Νοτιοανατολική και τη Βορειοανατολική Ευρώπη, καθώς και τη Βόρεια και την Κεντρική Ασία. Οι Σλάβοι μιλούν τις Σλαβικές γλώσσες της ομάδας των Βαλτοσλαβικών γλωσσών. Από τις αρχές του 6ου αιώνα εξαπλώθηκαν για να εγκατασταθούν και να κατοικήσουν το μεγαλύτερο μέρος της Κεντρικής, της Ανατολικής και της Νοτιοανατολικής Ευρώπης.

Κράτη με σλαβικές γλώσσες αποτελούν πάνω από το 50% του εδάφους της Ευρώπης, έτσι είναι η μεγαλύτερη εθνογλωσσική ομάδα αυτής ως προς την έκταση. Οι σημερινοί σλαβικοί λαοί κατηγοριοποιούνται σε Δυτικούς Σλάβους (κυρίως Πολωνούς, Τσέχους, και Σλοβάκους), Ανατολικούς Σλάβους (κυρίως Λευκορώσους, Ρώσους και Ουκρανούς), και Νότιους Σλάβους (κυρίως Βόσνιους, Κροάτες, Σλαβομακεδόνες, Μαυροβούνιους, Σέρβους, Σλοβένους και Βουλγάρους), αν και μερικές φορές οι Δυτικοί και οι Ανατολικοί Σλάβοι αναφέρονται συνολικά ως Βόρειοι Σλάβοι.

Κατά το Μεσαίωνα υπήρχαν δεκάδες σλαβικά φύλα. Από τότε μέχρι τις αρχές του 20ού αιώνα, μέσα από αλλεπάλληλες ενοποιήσεις, ενσωματώσεις και διασπάσεις, διαμορφώθηκε σε γενικές γραμμές η εικόνα του σλαβικού κόσμου που συναντάμε στις μέρες μας, και που αποτελεί αναπόσπαστο κομμάτι της Ευρώπης. Σήμερα αποτελούν τον κυρίως πληθυσμό σε δεκατρία ευρωπαϊκά κράτη: Ρωσία, Ουκρανία, Λευκορωσία, Πολωνία, Τσεχία, Σλοβακία, Σλοβενία, Κροατία, Σερβία, Μαυροβούνιο, Βοσνία-Ερζεγοβίνη, Βόρεια Μακεδονία και Βουλγαρία. Τα σύγχρονα σλαβικά έθνη και εθνοτικές ομάδες διαφέρουν σημαντικά τόσο γενετικά όσο και πολιτιστικά, και οι μεταξύ τους σχέσεις ποικίλλουν - ακόμη και μέσα στις ίδιες τις εθνοτικές ομάδες - από αισθήματα σύνδεσης μέχρι αμοιβαία αισθήματα εχθρότητας.
Παντελής Πρεβελάκης

Ο Παντελής Πρεβελάκης (3 Μαρτίου 1909 - 15 Μαρτίου 1986) ήταν Έλληνας συγγραφέας και καθηγητής της Ιστορίας της Τέχνης στην Ανωτάτη Σχολή Καλών Τεχνών. Καλλιέργησε όλα σχεδόν τα είδη της λογοτεχνίας, συγγράφοντας πεζά, ποιητικά, και θεατρικά έργα. Μετέφρασε πλήθος κειμένων από τις κυριότερες ευρωπαϊκές γλώσσες. Διακρίθηκε επίσης στην δοκιμιογραφία και στη συγγραφή επιστημονικών συγγραμμάτων στην ιστορία της τέχνης, ειδικά στην τέχνη της Ιταλικής Αναγέννησης. Είναι όμως περισσότερο γνωστός ως ένας από τους σημαντικότερους εκπροσώπους της πεζογραφίας της Γενιάς του ΄30 (1930). Υπήρξε πολύ στενός φίλος του Νίκου Καζαντζάκη..
Σάαρλαντ

Το Ζάαρλαντ ή Σάαρλαντ ή, αλλιώς, "Σαρ" όπως και ήταν γνωστό όταν βρισκόταν υπό γαλλικό έλεγχο (γερμανικά: "Saarland", γαλλικά: "Sarre"), είναι ενα από τα 16 ομόσπονδα κρατίδια της Γερμανίας. Έχει πληθυσμό 990.509 κατοίκους (31 Δεκεμβρίου 2018). Η κρατιδιακή πρωτεύουσα είναι το Σααρμπρύκεν. Και στην έκταση και στον πληθυσμό είναι το μικρότερο των γερμανικών "Flächenländer" («κρατίδια έκτασης»), των μη κρατιδίων-πόλεων δηλαδή.
Μαρία Φωκά

Η Μαρία Φωκά (1 Οκτωβρίου 1916 - 15 Ιουνίου 2001) ήταν Ελληνίδα ηθοποιός.
Γιαγί Μπονί

Ο Τομά Γιαγί Μπονί ("Thomas Boni Yayi", 1952-) είναι τραπεζίτης και πολιτικός από το Μπενίν, πρόεδρος της χώρας από το 2006 ως το 2016 και πρόεδρος της Αφρικανικής Ένωσης από τον Ιανουάριο του 2012 ως το 2013. Αρχικά ήταν Μουσουλμάνος αλλά σήμερα είναι Προτεστάντης Ευαγγελικός. Έχει πέντε παιδιά από τη σύζυγό του, Σαντάλ (Chantal ,"née" de Souza), η οποία είναι ανεψιά του πρώην στρατιωτικού ηγέτη, Πολ-Εμίλ ντε Σουζά. Εξελέγη για μία ακόμη θητεία έπειτα από την νίκη του στις προεδρικές εκλογές του 2011.
Γιώργος Αφρουδάκης

Ο Γιώργος Αφρουδάκης (17 Οκτωβρίου 1976) είναι Έλληνας πρώην υδατοσφαιριστής. Αποτέλεσε μέλος της εθνικής ομάδας των ανδρών, με μεγάλες επιτυχίες στο ενεργητικό του για περίπου 20 χρόνια, μέχρι και τους Ολυμπιακούς αγώνες του Λονδίνου. Έχει αγωνιστεί σε πέντε διοργανώσεις Ολυμπιακών αγώνων (1996, 2000, 2004, 2008, 2012). Έχει κατακτήσει 6 πρωταθλήματα και 6 κύπελλα Ελλάδας και είναι ο πρώτος σκόρερ όλων των εποχών στο ελληνικό πρωτάθλημα με 1600 γκολ. Θεωρείται ένας από του κορυφαίους αθλητές πόλο την ιστορία.
Γεράσιμος Μαρκοράς

Ο Γεράσιμος Μαρκοράς (1826 – 28 Αυγούστου 1911) ήταν Έλληνας ποιητής, μαθητής του εθνικού ποιητή Διονύσιου Σολωμού. Ανήκει στους «σολωμικούς ποιητές» της λεγόμενης «Επτανησιακής σχολής». Γιος του Kερκυραίου δικαστικού και λόγιου Γεωργίου Μαρκορά και εγγονός της Μαρίνας Βλασοπούλου κόρης του Στυλιανού (1748 - 1822).

Γεννήθηκε στην Κεφαλλονιά και έλαβε τη Γυμνασιακή του εκπαίδευση στην Κέρκυρα. Σε ηλικία 23 ετών έφυγε για την Ιταλία και σπούδασε νομικά. Συνέχισε τις σπουδές του στην Ιόνιο Ακαδημία απ' όπου αποφοίτησε και έλαβε το διδακτορικό του δίπλωμα.

Παρά τις σπουδές του στα νομικά, αφιερώθηκε στην ποίηση. Το 1864 συνέγγραψε τον Ελληνικό Βασιλικό ύμνο τον οποίο μελοποίησε ο Νικόλαος Μάντζαρος. Το 1875 δημοσίευσε το πρώτο του ποίημα με τον τίτλο «"Όρκος"». Το 1890 εκδίδει την πρώτη του ποιητική συλλογή υπό τον τίτλο «"Ποιητικά Έργα"», με την οποία καθιερώνεται ως ποιητής στον ευρύτερο ελλαδικό χώρο και στην οποία περιλαμβανόταν και ο «"Όρκος"». Το 1898 ακολουθεί η συλλογή του «"Μικρά Ταξείδια"».

Επηρεασμένος από το διδάσκαλο του, στα ποιήματά του υπήρξε μελωδικός, αφηγηματικός και επιδέξιος χειριστής της δημοτικής. Ήταν φυσιολάτρης και πατριδολάτρης, κάτι που επηρέασε έντονα την ποίησή του. Μαζί με τους Ψυχάρη, Παλαμά, Καρκαβίτσα και Πολυλά συνέβαλε στην επιβολή της δημοτικής και στην αναγέννηση των νεοελληνικών γραμμάτων.

Πέθανε στην Κέρκυρα στις 28 Αυγούστου του 1911.
Μαρίκα Μπότση

Η Μαρίκα Μπότση-Τσαπαλίρα (1904 - 1 Απριλίου 2006) ήταν Ελληνίδα πολιτικός. Ήταν η πρώτη γυναίκα δήμαρχος στην Ελλάδα, ως δήμαρχος της Αμαλιάδας. Επίσης, ήταν αδελφή του Αργύρη Μπότση και του Νικολάου Μπότση, εκδοτών των εφημερίδων "Ακρόπολις" και "Απογευματινή".
Ανδρέας Λαζάνης

Ο Ανδρέας Λαζάνης (1942 - 7 Αυγούστου 2006) ήταν Έλληνας φυσικός-μετεωρολόγος, από τους γνωστότερους επιστήμονες της ΕΜΥ. Επί 35 έτη εργάστηκε στην ΕΜΥ και συνεργάστηκε με την κρατική τηλεόραση, παρουσιάζοντας το δελτίο καιρού αλλά και ειδικά δελτία για αγρότες, καθώς και με την εφημερίδα "Τα Νέα". Απεβίωσε σε ηλικία 64 ετών, λίγες ώρες μετά τη μεταφορά του στο νοσοκομείο με ανεύρυσμα κοιλιακής αορτής.
Αλέξανδρος Ωνάσης

Ο Αλέξανδρος Ωνάσης γεννήθηκε στις 30 Απριλίου του 1948 και ήταν γιος του εφοπλιστή Αριστοτέλη Ωνάση και της Τίνας Λιβανού. Είχε αναλάβει τη γενική διεύθυνση της "Ολυμπιακής Αεροπλοΐας". Τραυματίστηκε θανάσιμα σε αεροπορικό δυστύχημα που συνέβη αμέσως μετά την απογείωση μέσα στο αεροδρόμιο του Ελληνικού (Αθήνα) και που πιθανολογήθηκε με βάσιμα στοιχεία ως εγκληματική πράξη. Παραμένοντας "κλινικά νεκρός", ύστερα και από τη σύμφωνη γνώμη του πατέρα του, οι γιατροί αφαίρεσαν στις 23 Ιανουαρίου του 1973 τη μηχανική υποστήριξη με αποτέλεσμα να επέλθει ο θάνατός του. Ετάφη στο Σκορπιό, όπου αργότερα ετάφη και ο πατέρας του Αριστοτέλης, καθώς και η αδερφή του Χριστίνα.
Μιχαήλ Στασινόπουλος

Ο Μιχαήλ Στασινόπουλος (27 Ιουλίου 1903 - 31 Οκτωβρίου 2002) ήταν Έλληνας νομικός, μέλος της Ακαδημίας Αθηνών και συγγραφέας που διετέλεσε πρώτος προσωρινός Πρόεδρος της Δημοκρατίας κατά τη Μεταπολίτευση. Ως δικαστικός λειτουργός έφθασε μέχρι την θέση του προέδρου του Συμβουλίου της Επικρατείας, θέση από την οποία αντιτάχθηκε στη Δικτατορία των Συνταγματαρχών με αποτέλεσμα να απομακρυνθεί.
Τζιρόλαμο Φρακαστόρο

Ο Τζιρόλαμο Φρακαστόρο ("Girolamo Fracastoro", 1476/1478 – 6 Αυγούστου 1553) ήταν Ιταλός γιατρός, ποιητής, αστρονόμος και γεωλόγος. Πρότεινε μια θεωρία μικροβίων για τη μετάδοση διαφόρων ασθενειών. Οι ιδέες του είναι ίδιες με αυτές του Λουί Παστέρ και του Ρόμπερτ Κοχ, οι οποίοι έζησαν 3 αιώνες μετά. Το όνομα του Φρακαστόρο φέρει προς τιμή του o κρατήρας Φρακαστόριους της Σελήνης.
Ρόλα Χέργκερ

Ο Ρόλα Χέργκερ ("Rolla Neal Harger", 14 Ιανουαρίου 1890 – 8 Αυγούστου 1983) ήταν Αμερικανός βιοχημικός και τοξικολόγος, εφευρέτης του πρώτου μηχανήματος για αλκοτέστ (1931), δηλαδή εφηύρε την πρώτη πετυχημένη συσκευή για τη μέτρηση της ποσότητας οινοπνεύματος στο αίμα του ανθρώπου, την οποία ονόμασε «Drunkometer». Η συσκευή κατοχυρώθηκε με δίπλωμα ευρεσιτεχνίας το 1936.

Η εφεύρεση έκανε την εμφάνισή της σε περίοδο που το αλκοόλ ήταν πολιτικό θέμα.
Μαργαρίτα Παπανδρέου - Τσαντ

Η Μαργαρίτα Παπανδρέου - Τσαντ (γενν. Όουκ Παρκ Ιλλινόις, 30 Σεπτεμβρίου 1923) είναι Ελληνοαμερικανίδα ακτιβίστρια, δεύτερη σύζυγος του Ανδρέα Παπανδρέου (1951-89) και μητέρα του Γιώργου Α. Παπανδρέου.

Έχει να επιδείξει σημαντικό έργο σε ότι αφορά τον αγώνα για τα δικαιώματα των γυναικών, καθώς πρωταγωνίστησε στη δημιουργία, επεξεργασία και προώθηση νόμων που βελτίωσαν πολύ την νομική και κοινωνική θέση των Ελληνίδων, όπως η κατάργηση του θεσμού της προίκας (1982), η νομιμοποίηση των εκτρώσεων (1986), η θέσπιση του πολιτικού γάμου (1982), η νομιμοποίηση διαζυγίων με αμοιβαία συναίνεση, η δυνατότητα διατήρησης του επωνύμου των γυναικών μετά από το γάμο τους και η απόκτηση ίσων δικαιωμάτων με το σύζυγο στην κηδεμονία των παιδιών τους.
Μιχάλης Παπαστεφανάκης

Ο Μιχάλης Παπαστεφανάκης είναι Έλληνας σκιτσογράφος και δημιουργός κόμικς.
Σταύρος Νιάρχος

Ο Σταύρος Νιάρχος (3 Ιουλίου 1909 - 15 Απριλίου 1996) ήταν Έλληνας εφοπλιστής, επιχειρηματίας, συλλέκτης έργων τέχνης και ιδρυτής του Ιδρύματος Σταύρος Νιάρχος.
Nesquik

Το Nestlé Nesquik είναι σειρά προϊόντων που παράγει η Nestlé. Σε αυτά συμπεριλαμβάνονται μείγματα σε μορφή σκόνης για στιγμιαία ανάμειξη με γάλα, ροφήματα με βάση το γάλα, πλάκες σοκολάτας, σιρόπια και παγωτά.

Το πρώτο προϊόν Nesquik που κυκλοφόρησε ήταν η σκόνη κακάο για ανάμειξη με γάλα, η οποία δημιουργήθηκε στις Η.Π.Α. το 1948 και πρωτοπαρουσιάστηκε με το όνομα Nestlé Quik. Τη δεκαετία του 1950 εισήχθη στην Ευρώπη με το όνομα Nesquik. Το 1999 η ονομασία του προϊόντος άλλαξε και στις χώρες που χρησιμοποιούνταν το όνομα Nestlé Quik (όπως Η.Π.Α. και Αυστραλία) στην διεθνή πλέον ονομασία Nesquik.

Στην Ελλάδα, το Nesquik λανσαρίστηκε και ως σκόνη για ανάμειξη με κρύο γάλα και χτύπημα σε σέικερ, με την ονομασία Nesquik Φραπέ.
Αριστοτέλης Ωνάσης

Ο Αριστοτέλης Ωνάσης (Σμύρνη, 15 ή 20 Ιανουαρίου 1906 - Παρίσι, 15 Μαρτίου 1975) ήταν Έλληνας εφοπλιστής και επιχειρηματίας και ένας από τους διασημότερους "κροίσους" του 20ού αιώνα. Ανέπτυξε πλούσια επιχειρηματική ναυτιλιακή δραστηριότητα και το 1956 ίδρυσε την Ολυμπιακή Αεροπορία, την οποία μεταβίβασε το 1975 στο ελληνικό κράτος.
Μανούσακας

thumb|right|200px|Ο Μανούσακας με τη λύρα του
Ο Μανούσακας είναι ο ήρωας ενός χιουμοριστικού κόμικ-στριπ που δημοσιευόταν στο κρητικό περιοδικό ΣΤΙΓΜΕΣ. Ο Μανούσακας είναι δημιούργημα του Μιχάλη Παπαστεφανάκη.

Αν και η πνευματική σύλληψη του Μανούσακα έγινε από το Μιχάλη Παπαστεφανάκη το 1987, εκδίδεται για πρώτη φορά στο περιοδικό ΣΤΙΓΜΕΣ το 1991. Μέχρι σήμερα (2006) έχουν εκδοθεί 11 επεισόδια. Όλα τα επεισόδια διατίθενται δωρεάν στο διαδικτυακό τόπο του περιοδικού σε μορφή PDF.

Το κόμικ περιγράφει τη σύγκρουση του σύγχρονου τρόπου ζωής με την κρητική παράδοση. Ο Μανούσακας είναι ένας τυπικός κρητικός, συχνά αφελής ή και κουτοπόνηρος, που προσπαθεί να αφομοιώσει τον σύγχρονο κόσμο, παρά να αφομοιωθεί από αυτόν. Με τον τρόπο του τελικά αντιπαρέρχεται τις αλλαγές στο περιβάλλον του.

Οι περιπέτειες του Μανούσακα είναι χωρίς λόγια. Το σχέδιο είναι έγχρωμο, λιτό και εκφραστικό, και θυμίζει σε σημεία τη δουλειά των Γιάννη Ιωάννου και Νίκου Μαρουλάκη.
Τζιμ Πομερόι

Ο Τζιμ Πομερόι ("Jim Pomeroy", 16 Νοεμβρίου 1952- 6 Αυγούστου 2006) ήταν Αμερικανός επαγγελματίας οδηγός αγωνιστικής μοτοσικλέτας. Το 1973, έγινε ο πρώτος Αμερικανός που κέρδισε αγώνα Παγκοσμίου Πρωταθλήματος Μότοκρος στην Ισπανία. Ο Πομερόι σκοτώθηκε όταν προσέκρουσε το τζιπ του σε άλλο όχημα σε δυστύχημα κοντά στην Γιακίμα, στην πολιτεία της Ουάσινγκτον στις ΗΠΑ.
Πασκάλ Γιοαντιμνατζί

O Πασκάλ Γιοαντιμνατζί (1950 - 2007) ήταν πολιτικός από το Τσαντ. Χρημάτισε πρωθυπουργός από το 2005 ως το θάνατό του, το 2007.
Άλβαρο Ουρίμπε

Ο Άλβαρο Ουρίμπε Βέλες ("Álvaro Uribe Vélez", 4 Ιουλίου 1952-) ήταν πρόεδρος της Κολομβίας από το 2002 μέχρι τις 7 Αυγούστου 2010. Ο Ουρίμπε προώθησε μια συνταγματική αναθεώρηση ώστε να μπορέσει να είναι υποψήφιος για μια δεύτερη θητεία.
Μηχανή Τούρινγκ

thumb|right|250px|
Η Μηχανή Τούρινγκ είναι μια υποθετική συσκευή η οποία χειρίζεται σύμβολα σύμφωνα με ένα σύνολο κανόνων. Παρά την απλότητά της, μια Μηχανή Τούρινγκ μπορεί να προσαρμοστεί ώστε να προσομοιώνει την λογική οποιουδήποτε αλγορίθμου, και είναι ιδιαίτερα χρήσιμη στο να εξηγεί τις λειτουργίες μιας κεντρικής μονάδας επεξεργασίας στο εσωτερικό του υπολογιστή.

Η μηχανή του Τούρινγκ εφευρέθηκε το 1936 από τον Άλαν Τούρινγκ. Η μηχανή Τούρινγκ δεν προορίζεται σαν μια τεχνολογία υπολογιστών αλλά κυρίως σαν μια υποθετική κατασκευή που αντιπροσωπεύει μια υπολογιστική μηχανή. Οι μηχανές Τούρινγκ βοηθούν τους επιστήμονες να καταλάβουν τα όρια του μηχανικού υπολογισμού.

Ο Τούρινγκ έδωσε έναν περιληπτικό ορισμό του πειράματος στην έκθεση του, "Ευφυή μηχανήματα". Έγραψε ότι η μηχανή Τούρινγκ, που εδώ ονομάζεται μια Λογική Υπολογιστική Μηχανή, αποτελείται από:

...απεριόριστη χωρητικότητα μνήμης, σε μορφή μιας άπειρης ταινίας η οποία είναι χωρισμένη σε τετράγωνα, πάνω στο καθένα από οποία μπορεί να εκτυπωθεί ένα σύμβολο. Κάθε στιγμή, υπάρχει ένα σύμβολο στη μηχανή και ονομάζεται το σκαναριζόμενο σύμβολο. Η μηχανή μπορεί να μεταβάλλει το σκαναριζόμενο σύμβολο και η συμπεριφορά της είναι εν μέρει αποφαση αυτού του συμβόλου, αλλά τα σύμβολα σε άλλα σημεία της ταινίας δεν επηρεάζουν την συμπεριφορά της. 
Μια μηχανή Τούρινγκ που μπορεί να προσομοιώσει μια οποιαδήποτε άλλη μηχανή Τούρινγκ λέγεται Καθολική Μηχανή Τούρινγκ (ή απλά καθολική μηχανή). Ένας πιο μαθηματικός ορισμός με παρόμοια "καθολική" φύση τέθηκε από τον Αλόνζο Τσερτς, του οποίου η εργασία πάνω στο λογισμό λάμδα συνυφαίνεται με αυτή του Τούρινγκ σε μια τυπική θεωρία υπολογισμού που είναι γνωστή ως η θέση Τσερτς-Τούρινγκ. Η θέση λέει ότι οι μηχανές Τούρινγκ όντως εμπεριέχουν την ανεπίσημη έννοια της αποδοτικής μεθόδου στη λογική και τα μαθηματικά, και δίνουν έναν ακριβή ορισμό ενός αλγορίθμου ή μιας "μηχανικής διαδικασίας".
Λέων Καραπαναγιώτης

Ο Λέων Καραπαναγιώτης (1931 — 7 Ιανουαρίου 2006) ήταν Έλληνας δημοσιογράφος, γεννημένος στην Αθήνα και με καταγωγή από γνωστή οικογένεια της Μυτιλήνης και ειδικότερα του χωριού Μόρια της Λέσβου, που βρίσκεται πολύ κοντά στην πόλη της Μυτιλήνης. Πατέρας του ήταν ο Βύρων Καραπαναγιώτης, στενός συνεργάτης του Ελευθερίου Βενιζέλου, που χρημάτισε τότε, βουλευτής Λέσβου και υπουργός των κυβερνήσεων Ελ. Βενιζέλου, ενώ συμμετείχε επίσης και στο κίνημα Νικολάου Πλαστήρα. Σπούδασε Πολιτικές Επιστήμες στη Γαλλία και την Ελβετία και εργάστηκε στο Δημοσιογραφικό Οργανισμό Λαμπράκη από το 1953 μέχρι το θάνατό του. Διετέλεσε επί πολλά χρόνια διευθυντής της εφημερίδας «ΤΑ ΝΕΑ». Απεβίωσε το 2006, μετά από αλλεπάλληλα εγκεφαλικά επεισόδια. 

Κόρη του είναι η Τατιάνα Καραπαναγιώτη.
Βερίγγειος πορθμός

thumb|right|260px|Δορυφορική φωτογραφία του Βερίγγειου Πορθμού.
thumb|right|260px|Ναυτικός χάρτης του Βερίγγειου Πορθμού.

Ο Βερίγγειος πορθμός είναι θαλάσσιο στενό μεταξύ του Ακρωτηρίου Ντεζνιόβ της Τσουκότκας (Ρωσία), που είναι το ανατολικότερο σημείο (169°43' W) της Ασίας, και του Ακρωτηρίου του Πρίγκιπα της Ουαλίας της Αλάσκας, που είναι το δυτικότερο σημείο (168°05' W) της αμερικανικής ηπείρου. Ο πορθμός βρίσκεται σε γεωγραφικό πλάτος 65° 40', λίγο πιο νότια από τον βόρειο Αρκτικό κύκλο.

Το στενό έχει μήκος 88 χιλιόμετρα και βάθος που κυμαίνεται από 30 έως 50 μέτρα, και συνδέει τη Θάλασσα Τσούκτσι (που είναι μέρος του Αρκτικού ωκεανού) με τη Βερίγγειο θάλασσα στα νότια, που είναι μέρος του Ειρηνικού ωκεανού. Έχει πάρει το όνομά του από τον Βίτους Μπέρινγκ, τον Ρώσο εξερευνητή που πρώτος διέσχισε τον πορθμό το 1728.

Ακριβώς στη μέση του πορθμού βρίσκονται τα Νησιά Διομήδη, δυο νησάκια που ανήκουν το ένα στη Ρωσία και το άλλο στις ΗΠΑ. Μόνο το νησί Μικρός Διομήδης (ΗΠΑ) κατοικείται, με μόνιμο πληθυσμό Εσκιμώους Τσούκτσους, που το 1980 αριθμούσαν 139 και το 2011 αριθμούσαν 135.

Έχουν γίνει κάποιες προτάσεις για την κατασκευή μιας γέφυρας που να ενώνει τα δυο άκρα του Πορθμού μεταξύ της Αλάσκας και της Σιβηρίας (γνωστής ως «Διεθνούς γέφυρας ειρήνης», που για την ακρίβεια θα ήταν 3 γέφυρες: 1 γέφυρα μήκους 3,8 χιλιομέτρων, ανάμεσα στα Νησιά Διομήδη, και 2 γέφυρες μήκους 40 χιλιομέτρων, εκατέρωθεν των νησιών) ή εναλλακτικά μιας σήραγγας κάτω από το στενό. Τα μεγάλα έξοδα κατασκευής και συντήρησης όμως (ιδίως αν ήταν γέφυρα, λόγω της ακραίας πτώσης της θερμοκρασίας και του επιπλέοντος πάγου, που θα της ασκούσε μεγάλες πιέσεις τον χειμώνα), κάνουν προς το παρόν τα σχέδια αυτά μάλλον απίθανα.

Τα δυο άκρα του πορθμού κατά την Εποχή των παγετώνων, όταν και είχε υποχωρήσει η παγκόσμια στάθμη της θάλασσας, ενώνονταν με μια λωρίδα ξηράς, την Βερίγγεια γέφυρα, η οποία υποστηρίζεται ότι βοήθησε τότε την μετανάστευση ζώων ή / και ανθρώπων από τη Σιβηρία στην αμερικανική ήπειρο. Τον χειμώνα η περιοχή πλήττεται από ισχυρές καταιγίδες, η μέση θερμοκρασία κυμαίνεται γύρω στους -20 °C και στα πλέον ακραία καιρικά φαινόμενα οι χαμηλότερες θερμοκρασίες πλησιάζουν τους -50 °C. Αν και δεν υπάρχουν παγόβουνα, η θάλασσα καλύπτεται από στρώμα πάγου, με μέσο πάχος 1,2 - 1,5 μέτρα.

Τον Μάρτιο του 2006, ο Βρετανός Καρλ Μπάσμπι και ο Γάλλος Ντιμίτρι Κίεφερ διέσχισαν τον πορθμό με τα πόδια, περπατώντας πάνω σε μια παγωμένη περιοχή μήκους 90 χιλιομέτρων για 15 μέρες, συνελήφθησαν όμως μόλις έφτασαν στη Ρωσία γιατί δεν είχαν περάσει από έλεγχο διαβατηρίων.
Χόρχε ντελ Καστίγιο

Ο Χόρχε ντελ Καστίγιο ("Jorge Alfonso Alejandro del Castillo Gálvez", 2 Ιουλίου 1950 - ...) είναι Περουβιανός δικηγόρος και πολιτικός. Ήταν πρωθυπουργός του Περού από το 2006 έως την παραίτησή του το 2008.
Υδροστατική

Η Υδροστατική αποτελεί το μέρος εκείνο της Φυσικής που πραγματεύεται κυρίως τα ηρεμούντα υγρά και είναι κλάδος της Μηχανικής των υγρών ή Υδρομηχανικής.
Ευγενία Λιβανού

Η Ευγενία Λιβανού (1927 - 4 Μαΐου 1970) ήταν σύζυγος του Σταύρου Νιάρχου.
Ορυκτολογία

Ορυκτολογία είναι κλάδος της Γεωλογίας που μελετά τα ορυκτά και ειδικότερα τις ιδιότητές τους, τη χημική σύνθεση και συμπεριφορά τους, τη κρυσταλλική μορφή τους καθώς και την κατάταξη και ονοματολογία τους. Επίσης μελετά το ρόλο ενός εκάστου ορυκτού στη φύση, την ιστορία του, την γένεση και τις μεταμορφώσεις του, τις ποικιλίες του (σε διάφορες συνθήκες) και τις μεταξύ τους σχέσεις. Από πρακτική όμως άποψη σημειώνονται τόσο η σπουδαιότητα και η χρήση εκάστου, όσο και τα σημεία της Γης που ανευρίσκονται.

Τα περισσότερα ορυκτά ονομάζονται είτε από τη θέση που αρχικά εντοπίστηκαν, είτε από τη χημική σύστασή τους ή κάποια ιδιότητά τους, είτε από τους ανθρώπους που τα ανακάλυψαν είτε από ανθρώπους που οι ονοματοδότες ήθελαν να τιμήσουν. Αρμόδια για την ονοματοδοσία νέων ορυκτών ή τη μετονομασία ήδη γνωστών αρμόδια είναι η ΙΜΑ (International Mineralogical Association), η οποία για το σκοπό αυτό συγκροτεί επιτροπές, ομάδες εργασίας και συμβούλια.

Η Ορυκτολογία συγγενεύει με την Πετρολογία, την Κοιτασματολογία, τη Γεωχημεία και την Κρυσταλλογραφία, αφού τα ορυκτά ως επί το πλείστον είναι κρυσταλλικά σώματα, τα δε πετρώματα αποτελούν αθροίσματα ορυκτών. Θεμελιώδης όμως είναι και ο ρόλος της Χημείας, της Φυσικής και των Μαθηματικών. Τέλος συναφείς είναι και τέχνες όπως η μεταλλευτική και η μεταλλουργία που η μέν πρώτη ενδιαφέρεται για την εξόρυξη των μεταλλευμάτων από τη Γη, η δε δεύτερη την εξαγωγή των μετάλλων από τα μεταλλεύματα.

* Ο επιστήμονας που ειδικεύεται στη μελέτη και τη σπουδή των ορυκτών ονομάζεται γενικά ορυκτολόγος, λαμβάνοντας πρόσθετο χαρακτηρισμό ανάλογα με τους επιμέρους εξειδικευμένους κλάδους της επιστήμης αυτής (π.χ. ορυκτογράφος, ορυκτοφυσικός, ορυκτοχημικός, κ.λπ.).
Σπηλαιοκαταβόθρα Δέρσιος

μικρογραφία
Η Σπηλαιοκαταβόθρα Δέρσιος είναι γνωστή από την αρχαιότητα βρίσκεται στο μέσο του οροπεδίου της Παλαιόχωρας Τυρού της Δημοτικής Ενότητας Τυρού του Δήμου Νότιας Κυνουρίας σε υψόμετρο 690 μ. και απέχει 9 χλμ. από τον Τυρό. 

Η καταβόθρα πρωτοεξερευνήθηκε τον Αύγουστο του 1974 σε βάθος -81μ από Γαλλική ομάδα (σε συνεργασία με την Ελληνική Σπηλαιολογική Εταιρεία). 

Από το 2003 ο Σπηλαιολογικός Ελληνικός Αθλητικός Σύλλογος (Σ.ΕΛ.Α.Σ) συνεχίζει την εξερεύνηση του σπηλαίου και έχει εξερευνήσει -170μ. σε βάθος και περίπου 1450μ. σε μήκος βρίσκοντας αρκετές υπόγειες λίμνες στις οποίες αντλεί τα ύδατα για να πάει βαθύτερα με την βοήθεια ντόπιων σπηλαιολόγων.
Γιάννης Λάτσης

Ο Γιάννης Λάτσης (γνωστός επίσης ως "καπετάν Γιάννης", 14 Σεπτεμβρίου 1910 - 17 Απριλίου 2003) ήταν Έλληνας μεγιστάνας εφοπλιστής, γνωστός για τη μεγάλη περιουσία του και ιδρυτής μιας τεράστιας οικονομικής αυτοκρατορίας.
Δημήτρης Ρέγας

Ο Δημήτρης Ρέγας (17 Σεπτεμβρίου 1986) είναι Έλληνας αθλητής του στίβου, που αγωνίζεται στα 400μ. Το 2005 κατέκτησε το χάλκινο μετάλλιο στους Πανευρωπαϊκούς Αγώνες εφήβων. Προπονητής του είναι ο Γιώργος Παναγιωτόπουλος.
Γιαγιά Τζαμέ

Ο Γιαγιά Τζαμέ (Yahya Abdul-Aziz Jemus Junkung Jammeh, 25 Μαΐου 1965-) είναι στρατιωτικός και πολιτικός από την Γκάμπια. Υπηρέτησε ως Πρόεδρος από τις 22 Ιουλίου 1994 ως τις 21 Ιανουαρίου 2017.
Ευθύμης Ρεντζιάς

Ο Ευθύμης Ρεντζιάς (Πάτρα, 11 Ιανουαρίου 1976) είναι Έλληνας πρώην διεθνής καλαθοσφαιριστής. Διαθέτοντας ύψος 2.12 μέτρα αγωνιζόταν στη θέση του σέντερ. Την καριέρα του διανθίζουν σημαντικές διεθνείς διακρίσεις, παρουσία στο NBA, καθώς κι ένα χρυσό μετάλλιο στο Παγκόσμιο Πρωτάθλημα Εφήβων το 1995, όπου και ανακηρύχθηκε MVP.
O-Zone

Οι O-Zone ήταν μολδαβικό συγκρότημα της ποπ μουσικής, με παρουσία κατά την περίοδο 1998–2005. Ανήκουν στο είδος της Electronica και Eurodance και τα μέλη του ήταν οι Νταν Μπαλάν, Radu Sârbu και Arsenie Todiraş (aka Arsenium). Το συγκρότημά τους ξεκίνησε στη Ρουμανία και έγιναν διάσημοι με το τραγούδι τους "Dragostea din Tei", το οποίο επίσης τραγούδησε ο Haiducii, και το οποίο ήταν πρώτο στους μουσικούς καταλόγους πολλών χωρών τα έτη 2003 και 2004. Το "Dragostea din Tei" κυκλοφόρησε και στην αγγλική γλώσσα στις αρχές του 2005, υπό τον τίτλο "Ma Ya Hi". Το τραγούδησαν οι Lucas Prata και Dan Bălan στο New York Today Show το 2005. Το συγκρότημα διαλύθηκε το 2005 και τα μέλη ακολούθησαν solo καριέρες.
PPK

Οι PPK (κυριλλική γραφή: ППК) ήταν ένα ρωσικό μουσικό συγκρότημα της τρανς, που έγινε διάσημο στις αρχές της δεκαετίας του 2000 με το ορχηστρικό "Resurection". Αποτελείτο από τους Ρώσους "Sergei Pimenov" (Σεργκέι Πιμενόφ) και "Alexander Polyakov" (Αλεξάντερ Πολιακόφ).

Το ντουέτο έκανε το τραγούδι "Resurection", το οποίο βασίστηκε στη μελωδία από το μουσικό θέμα της σοβιετικής ταινίας «Σιβηριάδα» του Έντουαρντ Αρτέμιεφ (1979, του λετονικού συγκροτήματος Zodiac) και περιείχε σε κάποιες εκδόσεις, ηχητικά ντοκουμέντα με τη φωνή του κοσμοναύτη Γιούρι Γκαγκάριν. Το συγκρότημα διαλύθηκε το 2004.
Γιενς Γιάκομπ Μπερζέλιους

thumb|205px|Ο Γιενς Γιάκομπ Μπερζέλιους
Ο Γιενς Γιάκομπ Μπερζέλιους ("Jöns Jakob Berzelius", 20 Αυγούστου 1779 – 7 Αυγούστου 1848) ήταν Σουηδός χημικός. Εργάστηκε πάνω στη σύγχρονη τεχνική της χημικής σημειογραφίας και μαζί με τον Τζον Ντάλτον, τον Αντουάν Λωράν Λαβουαζιέ και τον Ρόμπερτ Μπόιλ θεωρείται πατέρας της σύγχρονης χημείας.

Αρχικά σπούδασε ιατρική, αργότερα όμως ασχολήθηκε με τη χημεία. Το 1803 δημοσίευσε μαζί με τον Χίτορφ τα "Γαλβανικά πειράματα", όπου εξηγούσε τον τρόπο που διασπώνται τα οξέα και οι βάσεις κατά την ηλεκτρόλυση, στον θετικό και αρνητικό πόλο. Επίσης μελέτησε την ατομική θεωρία και θεμελίωσε το δυαδικό σύστημα παράστασης των χημικών ενώσεων. Με βάση τη θέση του ότι όλες οι χημικές ενώσεις αποτελούνται από δύο ομάδες ατόμων με αντίθετα σθένη, προσπάθησε να προσδιορίσει τους χημικούς τύπους των σύνθετων σωμάτων καθώς και τα ατομικά βάρη των στοιχείων.

Ήταν ο πρώτος που εισήγαγε το συμβολισμό με λατινικά γράμματα των διαφόρων στοιχείων. Στο συμβολισμό μάλιστα αυτόν έδωσε και ποσοτική έννοια. Έτσι, σε κάθε χημικό σύμβολο αντιστοιχεί μια ορισμένη ποσότητα του κάθε στοιχείου, που σήμερα την αποκαλούμε ατομικό βάρος του στοιχείου. Ο Μπερζέλιους, για να μελετήσει τα ατομικά βάρη, πήρε ως βάση του περιοδικού συστήματος το οξυγόνο. Δεν κατόρθωσε να ολοκληρώσει την εργασία του, την οποία τελειοποίησε το 1858 ο Κανιτσάρο. Επίσης, ο Μπερζέλιους ανακάλυψε και μελέτησε τα στοιχεία δημήτριο (1803), λίθιο, σελήνιο (1817), πυρίτιο (1824), ταντάλιο (1825), θόριο (1828), ζιρκόνιο (1829), βανάδιο (1830). Επιπλέον ασχολήθηκε με τα φαινόμενα της αλλοτροπίας, της ισομέρειας, της μεταμέρειας και του πολυμερισμού που συμβαίνουν στα οργανικά οξέα, ανακάλυψε τις πρωτεΐνες και προσέφερε μεγάλες υπηρεσίες στην ορυκτολογία, θεμελιώνοντας τη συστηματική ορυκτολογία.
Στέλιος Χατζηιωάννου

Ο Σερ Στέλιος Χατζηιωάννου (14 Φεβρουαρίου 1967) είναι Έλληνας επιχειρηματίας, ο οποίος ζει στην Αγγλία. Είναι απόφοιτος της Σχολής Οικονομικών του Λονδίνου και έχει μεταπτυχιακό από το Πανεπιστήμιο Σίτι του Λονδίνου. Ασχολήθηκε με την ναυτιλιακή εταιρεία του πατέρα του και αργότερα το 1995 ίδρυσε την εταιρεία χαμηλού κόστους EasyJet. Έχει ιδρύσει επίσης τις εταιρείες: "EasyCar", "EasyValue", "EasyMoney", "EasylnternetCafe" και "EasyCruiseOne".
Ο Στέλιος Χατζηιωάννου θεωρείται ένας από τους πλουσιότερος Κύπριους επιχειρηματίες με την περιουσία του να ανέρχεται περίπου στα 1.45 δισεκατομμύρια δολάρια.

Το 2006 έλαβε τον τίτλο του ιππότη (ΣΕΡ) από την Βασίλισσα Ελισάβετ για τις υπηρεσίες του στην επιχειρηματικότητα.

Από το 2009 διατελεί ως Επίτιμος Γενικός Πρόξενος της Δημοκρατίας της Κύπρου στο Πριγκιπάτο του Μονακό.

Επιπλέον έχει ιδρύσει το φιλανθρωπικό ίδρυμα "Stelios Philanthropic Foundation".
Σταύρος Δήμας

Ο Σταύρος Δήμας είναι Έλληνας δικηγόρος, οικονομολόγος και πολιτικός. Έχει διατελέσει υπουργός και επίτροπος της Ευρωπαϊκής Ένωσης για την Απασχόληση και τις Κοινωνικές Υποθέσεις αλλά και για το Περιβάλλον.
Ορφέας Ζάχος

Ο Ορφέας Ζάχος (1934) είναι Έλληνας ηθοποιός. Πρωτοεμφανίστηκε στο θέατρο το 1957 και στον κινηματογράφο το 1961.
Αμερικανικές Παρθένοι Νήσοι

Οι Αμερικανικές Παρθένοι Νήσοι (αγγλικά: United States Virgin Islands) είναι το τμήμα του νησιωτικού συμπλέγματος των Παρθένων Νήσων στην Καραϊβική Θάλασσα που αποτελεί κτήση των ΗΠΑ. Οι αμερικανικές νήσοι, το δυτικό τμήμα της συστάδας, αποτελούνται από τις τρεις μεγαλύτερες εξ αυτών νήσους που είναι ο Άγιος Θωμάς (έκτασης 81 τ.χλμ.), η νήσος Σαιντ Κρουά (Τίμιος Σταυρός) (έκτασης 215 τ.χλμ.) και η νήσος Άγιος Ιωάννης, η ανατολικότερη εξ αυτών, (51 τ.χλμ.) καθώς και 50 άλλες μικρότερες εκ των οποίων οι περισσότερες είναι ακατοίκητες. Πρωτεύουσα είναι η Σαρλότ Αμαλί.

Ο πληθυσμός της χώρας είναι 106.405 κάτοικοι σύμφωνα με την απογραφή του 2010 (κατατάσσεται 198η στον κόσμο), ενώ η έκταση είναι 346 τ.χλμ.. Επίσημη γλώσσα είναι τα Αγγλικά και επίσημη θρησκεία είναι ο Χριστιανισμός. Το νόμισμα των νησιών είναι το δολάριο ΗΠΑ.

Το 1917 τις νήσους αυτές αγόρασαν οι ΗΠΑ από την Δανία για καθαρά στρατηγικούς λόγους.
Τζέιμς Βαν Άλεν

Ο Τζέιμς Βαν Άλεν ("James Alfred Van Allen", Mount Pleasant, Αϊόβα, 7 Σεπτεμβρίου 1914 - Αϊόβα 9 Αυγούστου 2006) ήταν Αμερικανός φυσικός που δίδαξε φυσική στο πανεπιστήμιο της Αϊόβας από το 1951 μέχρι το 1985.

Το 1958, ανακάλυψε, βασισμένος σε μετρήσεις που έκανε ο πρώτος αμερικανικός δορυφόρος, Explorer 1 και, αργότερα, ο Explorer 3, τις ζώνες που πήραν το όνομά του. Πρόκειται για περιοχές με συγκέντρωση πλάσματος γύρω από τη Γη. Ο ίδιος ο Βαν Άλεν είχε επιμείνει να συμπεριληφθεί ένας μετρητής ραδιενέργειας Γκάιγκερ στα όργανα των δορυφόρων αυτών, προκειμένου να μετρήσουν τα φορτισμένα σωματίδια γύρω από τη Γη. Η προέλευση των ζωνών αυτών συνδέεται με την κοσμική ακτινοβολία, τον ήλιο και τις πυρηνικές εκρήξεις που έχουν πραγματοποιηθεί από τον άνθρωπο σε μεγάλα ύψη. Το 1992 ερευνητές ανακάλυψαν ότι η Γη δεν περιβάλλεται από δύο, αλλά από τρία στρώματα σωματιδίων. Το τρίτο στρώμα βρίσκεται σε ύψος 12.000 χλμ., ανάμεσα στις ζώνες Βαν Άλεν. Τα σωματίδια που το αποτελούν προέρχονται κατά κανόνα από άλλα αστρικά συστήματα και κατά την είσοδό τους στο ηλιακό σύστημα ωθούνται από τον ηλιακό άνεμο, με τελική κατάληξη την παγίδευσή τους από το μαγνητικό πεδίο της Γης.

Ο Βαν Άλεν, μέχρι την αποχώρησή του από το Πανεπιστήμιο, το 1985, συνέχισε να λαμβάνει μέρος στον σχεδιασμό οργάνων και πειραματικών συσκευών που τοποθετούνταν σε αμερικανικά διαστημικά οχήματα.




Κατηγορία:Αμερικανοί φυσικοί
Φερνάντο ντα Πιεντάντε Ντίας ντος Σάντος

Ο Φερνάντο ντα Πιεντάντε Ντίας ντος Σάντος ("Fernando da Piedade Dias dos Santos") είναι πολιτικός από την Ανγκόλα, αντιπρόεδρος από το Φεβρουάριο του 2010 ως τις 26 Σεπτεμβρίου 2012. Είναι γνωστός και ως "Nandó". Ήταν πρωθυπουργός από το Νοέμβριο του 2002 ως το 2008 και το 2012 έγινε πρόεδρος της βουλής.
Λανσάνα Κοντέ

Ο Λανσάνα Κοντέ ("Lansana Conté", 1934 -2008) ήταν πολιτικός και στρατιωτικός από τη Γουινέα. Ήταν πρόεδρος της χώρας από τις 3 Απριλίου του 1984 έως το θάνατό του στις 22 Δεκεμβρίου του 2008. Ήταν Μουσουλμάνος και μέλος της εθνότητας Σουσού.
Φανή Χαλκιά

Η Φανή Χαλκιά (2 Φεβρουαρίου 1979) είναι Ελληνίδα αθλήτρια, ολυμπιονίκης του στίβου. Είναι αθλήτρια του Ολυμπιακού ΣΦΠ. Ασχολήθηκε και διακρίνεται στα 400μ. και στα 400μ. εμπόδια.
Περικλής Ιακωβάκης

Ο Περικλής Ιακωβάκης (24 Μαρτίου 1979) είναι Έλληνας αθλητής. Ήταν πρωταθλητής του στίβου στα 400μ. με εμπόδια. Έχει στο ενεργητικό του μεγάλες διακρίσεις σε εθνικό και διεθνές επίπεδο. Προπονήτριά του ήταν η Μαρία Σωτηρακοπούλου. Κατέχει το Πανελλήνιο ρεκόρ Ανδρών στα 400μ Εμπ με 47:82 από το 2006.
Θύμιος Καρακατσάνης

Ο Θύμιος Καρακατσάνης ήταν Έλληνας ηθοποιός και σκηνοθέτης. Γεννήθηκε στις 8 Δεκεμβρίου 1940 στα Ταμπούρια του Πειραιά και πέθανε στις 30 Ιουνίου 2012. Σπούδασε στο Θέατρο Τέχνης του Καρόλου Κουν και από το 1960 εργαζόταν συνεχώς στο θέατρο, αρχικά ως βασικό στέλεχος του Θεάτρου Τέχνης και εν συνεχεία στο ελεύθερο θέατρο, όντας γνωστός για τις αριστοφανικές του ερμηνείες. Τελευταία του εμφάνιση στο θέατρο είναι την περίοδο 2008–2010 στο "Θάνατο του εμποράκου" του Άρθουρ Μίλερ με την Αφροδίτη Γρηγοριάδου. Όπως αναφέρθηκε από την ηθοποιό Μάρθα Καραγιάννη στην εκπομπή "Μπορώ" της Άννας Δρούζα, η Μάρθα Καραγιάννη με τον Θύμιο Καρακατσάνη ήταν συμμαθητές στο σχολείο.
Σταμάτης Κλεάνθης

Ο Σταμάτης Κλεάνθης ήταν ένας από τους επιφανέστερους Έλληνες αρχιτέκτονες του 19ου αιώνα, δημιουργός αρκετών χαρακτηριστικών κτιρίων της Αθήνας.
Μετεωρίτης

thumb|right|225px|Μετεωρίτης σε μουσείο
Ο μετεωρίτης είναι ένα μικρό ουράνιο σώμα ή θραύσμα του που έχει πέσει στη Γη, χωρίς να διαλυθεί πλήρως στην ατμόσφαιρα. Κατά την είσοδο στην ατμόσφαιρα ονομάζεται μετέωρο, θερμαίνεται λόγω τριβής και αναφλέγεται, αφήνοντας πίσω μια λαμπρή γραμμή φωτός. Μόνο τα φωτεινότερα μετέωρα, που είναι γνωστά ως βολίδες, δίνουν μετεωρίτες, ενώ τα μικρότερα, γνωστά και ως «πεφταστέρια» ή διάττοντες αστέρες, διαλύονται τελείως εξαιτίας της τριβής με τη γήινη ατμόσφαιρα. Μετεωρίτες με διάμετρο μικρότερη του 1 έως 2 χιλιοστών του μέτρου, περίπου, ή μάζας μικρότερης του 10−4 γραμμαρίου, ονομάζονται μικρομετεωρίτες.

Κατ' επέκταση, εξωγήινοι μετεωρίτες αποκαλούνται μικρά ουράνια σώματα ή θραύσματά τους που έχουν πέσει πάνω σε πολύ μεγαλύτερα ουράνια σώματα. Τέτοιοι μετεωρίτες έχουν βρεθεί πάνω στη Σελήνη και στον Άρη. Μέχρι σήμερα (Αύγουστος 2018), έχουν υπάρξει περίπου 1.412 πτώσεις μετεώρων παγκοσμίως που έγιναν αντιληπτές και έδωσαν από ένα τουλάχιστον θραύσμα που ανακαλύφθηκε και φυλάσσεται. Ο συνολικός αριθμός επιβεβαιωμένων μετεωριτών ανέρχεται το (2018) σε περισσότερους από 59.200.
Στράτος Ατταλίδης

Ο Στράτος Ατταλίδης (10 Αυγούστου 1928 - 26 Μαρτίου 1998) ήταν Έλληνας, αρχικά λαϊκός τραγουδιστής και οργανοπαίκτης κρουστών που αναδείχθηκε κυρίως ως μουσικοσυνθέτης εξαιρετικών λαϊκών τραγουδιών της δεκαετίας του 1960, πολλά από τα οποία έγιναν μεγάλες επιτυχίες παραμένοντας μέχρι σήμερα κλασικά στο είδος τους.